10/11/2011 | Administración LocalMunicipal
Lousame
Prego cláusulas administrativas particulares para adxudicación dunha licenza de autotaxi

Aprobado polo Pleno deste Concello, en sesión de data 24 de outubro de 2011 o “Prego de Cláusulas Administrativas Particulares para a adxudicación dunha licenza de autotaxi no Concello de Lousame”, exponse ao público durante un prazo de quince días naturais contados a partir do día seguinte ao da publicación do presente anuncio no Boletín oficial da Provincia, a fin de que poidan presentarse as solicitudes de participación polos interesados. Constitúe o obxecto do presente prego a adxudicación en réxime de concorrencia dunha licenza de autotaxi (Nº 3, con parada en Portobravo) para o Concello de Lousame, de conformidade coa Lei 16/1987, de 30 de xullo, de Ordenación dos Transportes Terrestres, o Real Decreto 1211/1990 de 28 de setembro, polo que se aproba o Regulamento da Lei de Ordenación dos Transportes Terrestres, o Real Decreto 763/1979, de 16 de marzo, polo que se aproba o Regulamento Nacional dos Servizos Urbanos de Transporte en Automóbiles Lixeiros, e demais normativa aplicable. O contrato ten natureza administrativa especial e en todo o non previsto neste prego aplicarase o disposto na Lei de Contratos do Sector Público, en canto ao procedemento de licitación, sen prexuízo da aplicación da normativa sectorial propia do servizo. A forma de adxudicación da licenza de autotaxi será o procedemento aberto, no que todo interesado poderá presentar unha proposición, quedando excluída toda negociación, de acordo co artigo 141 da Lei 30/2007, de 30 de outubro, de Contratos do Sector Público. Para a valoración das proposicións atenderase a varios criterios, entre outros, a previa dedicación á profesión en réxime de traballador ou traballadora asalariado (véxase o artigo 12 do Real Decreto 763/1979, de 16 de marzo, polo que se aproba o Regulamento Nacional dos Servizos Urbanos e Interurbanos de Transporte en Automóbiles Lixeiros). Ser español ou posuír a nacionalidade de calquera dos Estados membros da Unión Europea ou a dalgún dos Estados ós que sexa de aplicación a libre circulación de traballadores nos termos definidos no Tratado Constitutivo da Unión Europea, en virtude de Tratados Internacionais celebrados pola Unión Europea e ratificados por España. Ter cumpridos 18 anos de idade e non exceder de aqueles que fixa o Código da Circulación e resto da lexislación vixente para este tipo de actividade. Atoparse en posesión do carné de conducir da clase BTP o superior ao mesmo, emitido pola Xefatura de Trafico. Non padecer enfermidade infectocontaxiosa o impedimento físico ou psíquico que imposibilite o normal exercicio da profesión. Acreditarase mediante certificado médico. Carecer de antecedentes penais. Acreditarase mediante certificado expedido polo Rexistro correspondente do Ministerio de Xustiza. Estar ó corrente no pago das súas obrigas tributarias e coa Seguridade Social, e non estar incurso en ningunha das prohibicións para contratar según o artigo 49 da Lei 30/2007, do 30 de outubro, de Contratos do Sector Público. Compromiso de aportar un vehículo da categoría de turismo co numero de prazas non superior a 5, incluída a de condutor, debendo figurar esta capacidade máxima tanto no permiso de circulación como no certificado de características. A antigüidade do vehículo non poderá ser superior a dous anos dende a data da matriculación inicial, debendo ter cuberta de forma ilimitada a súa responsabilidade polos danos que se causen con ocasión do transporte. Compromiso de ter cuberta a responsabilidade civil polos danos que poidan ocasionarse no transcurso do servizo, nos termos establecidos pola normativa vixente. Os criterios para valorar a oferta económica son os seguintes: total 10 puntos: Ser condutores asalariados dos titulares de licenzas de autotaxi que presten o servizo con plena e exclusiva dedicación na profesión, acreditada mediante a posesión e vixencia do permiso de Condutor expedido polo Ente local creador das licenzas e a inscrición e cotización en tal concepto á Seguridade Social: 5,5 puntos Experiencia mínima dun ano no servizo de transporte de viaxeiros: 1 punto acreditado a través do correspondente certificado. Mellores condicións do vehículo a aportar: Adaptado para a súa utilización por persoas con mobilidade reducida: 1,5 puntos. Compromiso de adaptalo no prazo de seis meses: 1 punto. Compromiso de adaptalo no prazo de un ano: 0,5 puntos. Estar en situación de paro, acreditado pola oficina comarcal de emprego: 0,25 puntos por ano ata un máximo de 0,5 puntos. Pola posesión do recoñecemento de minusvalía toda vez que as funcións a desenvolver sexan compatibles coa causa que orixina tal condición: 0,5 puntos. Por ser proxenitor/a de familia numerosa ou monoparental: 0,5 puntos. Por ter a condición de vítima de violencia de xénero sendo imprescindible a tal efecto a acreditación a través de sentenza xudicial: 0,5 puntos. O adxudicatario queda obrigado ao pago da taxa por concesión e expedición da licenza de autotaxi, por un importe total de 601,01 euros, según se establece no epígrafe primeiro do artigo 5 da Ordenanza Fiscal Reguladora da Taxa por Licenzas de Autotaxi e demais Vehículos de Aluguer, aprobada polo Pleno deste Concello en sesión do 26 de agosto de 1989 e publicada no BOP da Coruña número 269, de data 23.11.1989. O adxudicatario estará obrigado a pagar todos os gastos de publicación de anuncios de licitación en diarios oficiais e medios de comunicación ata un importe máximo de 600,00 euros. As solicitudes dirixiranse ao Sr. alcalde-presidente do Concello de Lousame, e presentaranse no Rexistro de Entrada deste Concello no prazo de quince (15) días naturais, contados a partir do día seguinte ao da publicación do anuncio no Boletín Oficial da Provincia da Coruña. Tamén se poderán presentar de conformidade con calquera dos medios establecidos no artigo 38 da Lei 30/1992 de Réxime Xurídico das Administracións Públicas e do Procedemento Administrativo Común. As solicitudes para tomar parte no procedemento presentaranse en dous sobres pechados, facendo constar en cada un deles o seu respectivo contido. A denominación dos sobres é a seguinte: — Sobre «A»: Documentación administrativa. — Sobre «B»: Solicitude e documentación xustificativa do cumprimento dos criterios. Dentro de cada sobre e cunha relación previa dos documentos que se aportan deberán introducirse os seguintes: a) Documentos que acrediten a personalidade xurídica do licitador. b) Documentos que acrediten a representación: Os que comparezan ou asinen proposicións en nome doutro, presentarán copia notarial do poder de representación, verificado de suficiencia polo Secretario da Corporación. Se o licitador fose persoa xurídica, este poder deberá figurar inscrito no Rexistro Mercantil, cando sexa esixible legalmente. Igualmente a persoa con poder verificado de suficiencia a efectos de representación, deberá acompañar fotocopia compulsada administrativamente ou testemuño notarial do seu documento nacional de identidade. c) Declaración responsable de non estar incurso nunha prohibición para contratar das recollidas no artigo 49 da Lei 30/2007, de 30 de outubro, de Contratos do Sector Público. Esta declaración incluirá a manifestación de atoparse ao corrente do cumprimento das obrigacións tributarias e coa Seguridade Social impostas polas disposicións vixentes, sen prexuízo de que a xustificación acreditativa de tal requisito deba presentarse, antes da adxudicación definitiva, polo empresario a cuxo favor se vaia a efectuar esta. Axustarase ao seguinte modelo: “D. _________, con DNI _________ e domicilio en _____________, provincia de _______, rúa __________, nº __, en nome propio ou en representación da empresa ______ á que representa no procedemento de adxudicación en réxime de concorrencia dunha licenza de autotaxi (Nº 3, con parada en Portobravo) para o Concello de Lousame, DECLARA que nin a empresa nin os seus administradores ou órganos de dirección están incursos en prohibicións de contratar coa Administración establecidas no art.49 e 130.1. c) da LCSP. Así mesmo declara que está ó corrente do cumprimento das obrigacións tributarias e coa Seguridade Social. (Lugar, data e sinatura do solicitante)” d) Copia cotexada do carné de conducir da clase BTP o superior ao mesmo, emitido pola Xefatura de Trafico. e) Certificado médico que acredite que o solicitante non padece enfermidade infectocontaxiosa o impedimento físico ou psíquico que imposibilite o normal exercicio da profesión. f) Certificado expedido polo Rexistro correspondente do Ministerio de Xustiza de carecer de antecedentes penais. g) Calquera outra documentación a que fai referencia a cláusula terceira deste Prego: Compromiso de aportación de vehículo. A antigüidade do vehículo. Compromiso de ter cuberta a responsabilidade civil polos danos que poidan ocasionarse no transcurso do servizo, nos termos establecidos pola normativa vixente. a) Solicitude. Presentarase conforme ao seguinte modelo: “D. ________________________, con domicilio en __________________, Concello de ________________, C. P. __________, e DNI n.º ___________, expedido en ____________________ con data _________, en nome propio [ou en representación de _____________________ como acredito por ___________________], informado da convocatoria para a adxudicación dunha licenza de autotaxi para o municipio de Lousame, anunciada no Boletín Oficial da Provincia de __________________ de acordo ao Prego de Cláusulas Administrativas que acepto incondicionada e integramente, sen excepción algunha, SOLICITO: Participar na convocatoria para concursar na adxudicación da licenza según o establecido no prego. Lousame, _______ de ______ de 2011. A/O solicitante. Asdo:___________ SR. ALCALDE – PRESIDENTE DO CONCELLO DE LOUSAME” b) Documentación xustificativa do cumprimento dos criterios. Terminado o prazo de presentación de solicitudes, publicarase a lista no Boletín Oficial da Provincia, ao obxecto de que os interesados e as Asociacións profesionais de empresarios e traballadores poidan alegar o que estimen oportuno en defensa dos seus dereitos no prazo de quince días (artigo 10 do Real Decreto 763/1979, de 16 de marzo). Constituída con carácter permanente mediante acordo do Pleno do Concello en sesión de data 6 de xullo de 2011 e publicada no BOP da Coruña núm.142 do 27 de xullo de 2011. A Mesa de Contratación constituirase o día e hora que se indiquen no taboleiro de anuncios e na páxina web do Concello tras a finalización do prazo de presentación das proposicións e alegacións. Cualificará a documentación administrativa contida nos sobres «A». A Mesa poderá conceder, se o estima conveniente, un prazo non superior a tres días para que o solicitante corrixa os defectos ou omisións corrixibles observados na documentación presentada. Posteriormente, procederá á apertura e exame do sobre «B», podendo solicitar informes técnicos que considere precisos. Recibidos os informes, e reunida de novo a Mesa de contratación, realizará a correspondente proposta de adxudicación ao órgano de contratación. A proposta de adxudicación non crea dereito algún a favor do licitador proposto fronte á Administración. Non obstante, cando o órgano de contratación non adxudique a licenza de acordo coa proposta formulada deberá motivar a súa decisión. Formulada a proposta de adxudicación pola Mesa de Contratación requirirase ao licitador que obtivese unha maior puntuación para que, dentro do prazo de dez días hábiles, contados desde o seguinte a aquel en que recibise o requirimento, presente: A documentación xustificativa de acharse ao corrente no cumprimento das súas obrigas tributarias e da Seguridade Social. A documentación xustificativa do aboamento da taxa e calquera outros documentos que esixa o prego. De non cumprirse adecuadamente co requirimento efectuado no prazo sinalado, entenderase que o licitador retirou a súa solicitude, procedéndose nese caso a solicitar a mesma documentación ao licitador seguinte, pola orde en que quedaran clasificadas as solicitudes. A adxudicación da licenza levarase a cabo dentro de cinco días hábiles seguintes á recepción da documentación a que se refire a cláusula anterior. A adxudicación notificaráselles aos solicitantes e simultaneamente publicarase no no Boletín Oficial da Provincia da Coruña. No prazo de sesenta días naturais contados desde a data da concesión da licenza municipal, o seu titular virá obrigado a prestar o servizo de forma inmediata e co vehículo afecto ao mesmo. Os dereitos e obrigacións do titular da licenza son os que nacen deste Prego, que terá carácter contractual, e da licenza outorgada polo Municipio, así como os derivados da Lexislación aplicable. Para o non previsto no presente prego aplicarase: Lei 7/1985, de 2 de abril, de Bases de Réxime Local. Real Decreto 763/1979, de 16 de marzo, polo que se aproba o Regulamento Nacional dos Servizos Urbanos de Transporte en Automóbiles Lixeiros. Lei 6/1996, de 9 de xullo, de coordinación dos servizos de transportes urbanos e interurbanos por estrada de Galicia. A Lei 30/2007, de 30 de outubro, de Contratos do Sector Público. No non previsto nas Normas anteriores, aplicarase a Normativa reguladora dos transportes discrecionais de viaxeiros; Lei 16/1987, de 30 de xullo, de Ordenación dos Transportes Terrestres, o Real Decreto 1211/1990 de 28 de setembro, polo que se aproba o Regulamento da Lei de Ordenación dos Transportes Terrestres e a Orde de 4 de Febreiro de 1993, pola que se desenvolve o Regulamento da Lei de Ordenación dos Transportes Terrestres en Materia de Autorizacións de Transporte Discrecional de Viaxeiros por Estrada. Os acordos correspondentes do órgano de contratación porán fin á vía administrativa e serán inmediatamente executivos. Contra os mesmos pode interpoñerse recurso potestativo de reposición, de conformidade coa Lei de Réxime Xurídico das Administracións Públicas e do Procedemento Administrativo Común, no prazo dun mes ante o mesmo órgano que o ditou, ou recurso contencioso-administrativo, conforme ao disposto na Lei Reguladora de dita Xurisdición, ante o Xulgado do Contencioso-Administrativo da Coruña, no prazo de dous meses contados a partir da notificación do Acordo (artigos 109 e 118 da LAP e artigo 46 da LX).” Lousame, 27 de outubro de 2011. Asdo.: José Santiago Freire abeijón, alcalde.